**Жеке жактарга эсеп ачуу үчүн документтердин тизмеси**

Жеке жактарга талап боюнча төлөнүүчү эсеп ачуу үчүн төмөнкү документтерди берүү зарыл:

1. Банк эсебин ачууга арыз (Банктын бекитилген формасы);

2. Жеке жак/ЖИ үчүн кардардын анкетасы (Банктын бекитилген формасы);

3. Салык төлөөчүнүн каттоо карточкасынын көчүрмөсү (бар болсо), ИНН;

4. Кыргыз Республикасынын жарандары үчүн өздүгүн күбөлөндүрүүчү документ:

 Кыргыз Республикасынын жаранынын 2004-ж. үлгүсүндөгү паспорту (ID карта);

 Кыргыз Республикасынын жаранынын 1994-ж. үлгүсүндөгү колдонуу мөөнөтү аяктай элек паспорту;

Кыргыз Республикасынын жаранынын жалпы жарандык (чет өлкөлүк) паспорту, эгерде алардын жалпы жарандык паспортунда консулдук же туруктуу жашаган жерге каттоого тургандыгы жөнүндө, о.э. үй-бүлөлүк абалы жөнүндө Кыргыз Республикасынын дипломатиялык өкүлчүлүгүнүн же консулдук мекеменин белгилөөлөрү бар болсо;

 офицердин, прапорщиктин күбөлүгү же мөөнөттүү кызмат өтөгөн аскер кызматкеринин аскердик билети.

Чет өлкөлүк жарандын же жарандыгы жок адамдын Кыргыз Республикасында жүрүүгө (жашоого) укугун тастыктоочу документ:

чет өлкөлүк жарандын паспорту;

Кыргыз Республикасында жашап туруу укугун берүүчү документ;

убактылуу жашап турууга уруксат берүүчү документ;

качкын күбөлүгү.

5. Он төрт жашка толо элек балдардын ата-энеси же башка мыйзамдуу өкүлдөрү тарабынан **балага эсеп ачууда** төмөнкү документтерди берүү зарыл:

Банк эсебин ачууга арыз (Банктын бекитилген формасы);

Жеке жак/ЖИ үчүн кардардын анкетасы (Банктын бекитилген формасы);

Эсепти башкарууга укугу бар ата-энесинин, башка мыйзамдуу өкүлдөрүнүн биринин паспорту;

Жашы жете элек кардардын туулгандыгы тууралуу күбөлүгүнүн көчүрмөсү;

Жашы жете элек кардардын окуган жеринен (мектеп/лицей) же жашаган жеринен мөөр басылып, сүрөтү чапталган маалымкаттын түпнускасы (эгерде ал мектепте окуса).

6. Он төрт жаштан он алты жашка чейинки **жашы жете элек балдарга эсеп ачууда** төмөнкү документтерди берүү зарыл:

Банк эсебин ачууга арыз (Банктын бекитилген формасы);

Жеке жак/ЖИ үчүн кардардын анкетасы (Банктын бекитилген формасы);

Туулгандыгы тууралуу күбөлүктүн көчүрмөсү;

Жашы жете элек баланын окуган жеринен (мектеп/лицей) же жашаган жеринен сүрөтү чапталган маалымкаттын түпнускасы.